CELEX: 
Language: et
Date: 2010-09-25 00:00:00
Title: 2010/534/EL: Euroopa Parlamendi otsus, 5. mai 2010 , Euroopa Raudteeagentuuri 2008. aasta eelarve täitmisele heakskiidu andmise kohta#Euroopa Parlamendi resolutsioon, 5. mai 2010 , tähelepanekutega, mis on Euroopa Raudteeagentuuri 2008. aasta eelarve täitmisele heakskiidu andmist käsitleva otsuse lahutamatu osa

25.9.2010   
            
            
               ET
            
            
               Euroopa Liidu Teataja
            
            
               L 252/178
            
         EUROOPA PARLAMENDI OTSUS,
   5. mai 2010,
   Euroopa Raudteeagentuuri 2008. aasta eelarve täitmisele heakskiidu andmise kohta
   (2010/534/EL)
   EUROOPA PARLAMENT,
   võttes arvesse Euroopa Raudteeagentuuri 2008. aasta lõplikku raamatupidamise aastaaruannet;
   võttes arvesse kontrollikoja aruannet Euroopa Raudteeagentuuri 2008. eelarveaasta raamatupidamise aastaaruande kohta koos agentuuri vastustega (1);
   võttes arvesse nõukogu 16. veebruari 2010. aasta soovitust (5827/2010 – C7-0061/2010);
   võttes arvesse EÜ asutamislepingu artiklit 276 ja ELi toimimise lepingu artiklit 319;
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 881/2004, millega asutatakse Euroopa Raudteeagentuur, (3) eriti selle artiklit 39;
   võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse määruse (EÜ, Euratom) nr 1605/2002 artiklis 185, (4) eriti selle artiklit 94;
   võttes arvesse kodukorra artiklit 77 ja VI lisa;
   võttes arvesse eelarvekontrollikomisjoni raportit ning transpordi- ja turismikomisjoni arvamust (A7-0084/2010),
   
               1.
            
            
               annab heakskiidu Euroopa Raudteeagentuuri tegevdirektori tegevusele agentuuri 2008. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Raudteeagentuuri tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Jerzy BUZEK
      
      
         
            Peasekretär
         
         Klaus WELLE
      
   
   
      (1)  ELT C 304, 15.12.2009, lk 89.
   
      (2)  EÜT L 248, 16.9.2002, lk 1.
   
      (3)  ELT L 164, 30.4.2004, lk 1.
   
      (4)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      5. mai 2010,
      tähelepanekutega, mis on Euroopa Raudteeagentuuri 2008. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      võttes arvesse Euroopa Raudteeagentuuri 2008. aasta lõplikku raamatupidamise aastaaruannet;
      võttes arvesse kontrollikoja aruannet Euroopa Raudteeagentuuri eelarveaasta 2008 raamatupidamise aastaaruande kohta koos agentuuri vastustega (1);
      võttes arvesse nõukogu 16. veebruari 2010. aasta soovitust (5827/2010 – C7-0061/2010);
      võttes arvesse EÜ asutamislepingu artiklit 276 ja ELi toimimise lepingu artiklit 319;
      võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
      võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 881/2004, millega asutatakse Euroopa Raudteeagentuur, (3) eriti selle artiklit 39;
      võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse määruse (EÜ, Euratom) nr 1605/2002 artiklis 185, (4) eriti selle artiklit 94;
      võttes arvesse kodukorra artiklit 77 ja VI lisa;
      võttes arvesse eelarvekontrollikomisjoni raportit ning transpordi- ja turismikomisjoni arvamust (A7-0084/2010),
      
                  A.
               
               
                  arvestades, et kontrollikoda märkis, et ta sai piisava kindluse 2008. aasta raamatupidamise aastaaruande usaldatavuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 23. aprillil 2009. aastal heakskiidu Euroopa Raudteeagentuuri tegevdirektori tegevusele agentuuri 2007. aasta eelarve täitmisel (5) ning heakskiidu andmise otsusele lisatud resolutsioonis muu hulgas:
                  
                              —
                           
                           
                              märkis, et 2006. aastat käsitleva kontrollikoja aruande kohaselt oli agentuuri 2007. aasta lõplik eelarve 16 600 000 eurot, mis sisaldas 1 900 000 euro suurust reservi; märkis ühtlasi, et 2007. aasta lõpus tuli tühistada assigneeringuid 3 400 000 euro ulatuses, sh ka reserv, ning lisaks kanti 2008. aastasse üle 2 700 000 eurot;
                           
                        
                              —
                           
                           
                              tundis muret kontrollikoja järelduse pärast, et kasutamata jäi üle 35 % lõplikest assigneeringutest, mis näitas kontrollikoja sõnul seda, et agentuuri planeerimis- ja eelarvestamismenetlusi mõjutasid tõsised puudused;
                           
                        
                              —
                           
                           
                              kutsus agentuuri üles määruse (EÜ, Euratom) nr 2343/2002 artikli 15 lõike 5 põhjal juhtima rahavooge rangelt, et tagada oma sularahasaldo vastavus õigustatud nõuetele, ja pöörama erilist tähelepanu rahavoogude juhtimise parandamisele;
                           
                        
            
                  1.
               
               
                  tunneb heameelt asjaolu üle, et kontrollikoda tunnistas agentuuri 2008. aasta raamatupidamisaruande usaldusväärseks ning raamatupidamisaruande aluseks olevad tehingud tervikuna seaduslikeks ja korrektseteks;
               
            
                  2.
               
               
                  märgib, et agentuurile eraldati 2008. aasta eelarvest 18 000 000 eurot kulukohustuste ja maksete assigneeringuteks;
               
            
         Tulemused
      
      
                  3.
               
               
                  nõuab, et tabelis, mille agentuur lisab kontrollikoja järgmisele aruandele, võrreldaks saavutatud tulemusi aastal, mille eelarve täitmisele heakskiidu andmist käsitletakse, sellele eelnenud aastal saavutatud tulemustega, et eelarve täitmisele heakskiitu andev asutus saaks üht aastat teisega võrreldes paremini hinnata fondi tulemuslikkust;
               
            
                  4.
               
               
                  rõhutab, et agentuuril tuleb määrata programmitöös kindlaks SMART (täpsed, mõõdetavad, saavutatavad, asjakohased ja ajaliselt piiritletud) eesmärgid ja RACER (asjakohased, heakskiidetud, usaldusväärsed, lihtsad ja töökindlad) näitajad, et hinnata nende täitmist; võtab teadmiseks, et agentuur märkis, et võttis neid märkusi 2009. aasta töökavas arvesse; palub agentuuril ühtlasi kaaluda kõikide tegevuskulude kavandamisel Gantti diagrammi kasutuselevõttu, mis võimaldab kiirelt selgitada, kui palju iga töötaja mingile projektile tööaega kulutab, ning tugevdada tulemuste saavutamisele keskendunud lähenemisviisi;
               
            
                  5.
               
               
                  võtab teadmiseks kontrollikoja tähelepaneku, et agentuur tegutseb endiselt kahes kohas (Valenciennes ja Lille), mis tekitab lisakulusid;
               
            
         Assigneeringute ülekandmine
      
      
                  6.
               
               
                  võtab teadmiseks kontrollikoja tähelepaneku, et üle 4 100 000 euro väärtuses assigneeringuid kanti üle 2009. aastasse ning nendest ligi 3 900 000 euro väärtuses assigneeringuid on seotud haldus- ja tegevuskuludega (see moodustab 57 % aasta eelarvest II ja III jaotise assigneeringuteks); rõhutab, et see olukord annab tunnistust agentuuri probleemidest tegevuste kavandamisel ja eelarvestamisel;
               
            
         Hankemenetlused
      
      
                  7.
               
               
                  tunneb muret kontrollikoja auditi käigus ilmnenud hankemenetluste puuduste pärast;
               
            
                  8.
               
               
                  väljendab heameelt, et agentuur on koostanud tegevuskava, et parandada kontrollikoja leitud hankemenetluste puudujääke, mis on takistanud asjaomaste menetluste läbipaistvust;
               
            
         Siseaudit
      
      
                  9.
               
               
                  tõdeb, et alates 2006. aastast on siseauditi 36 soovitusest ellu viidud 32; neljast soovitusest, mille rakendamine on pooleli, peetakse ühte „ülitähtsaks” ja kolme „väga tähtsaks”; nõuab seetõttu tungivalt, et agentuur rakendaks teatavaid sisekontrollistandardeid, mis puudutavad panga allkirju, ülesannete lahusust, tundlikke ametikohti ja delegeerimisvolituste säilitamist;
               
            
                  10.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 5. mai 2010. aasta resolutsioonile ametite tulemuste, finantsjuhtimise ja kontrolli kohta (6).
               
            
         (1)  ELT C 304, 15.12.2009, lk 89.
      
         (2)  EÜT L 248, 16.9.2002, lk 1.
      
         (3)  ELT L 164, 30.4.2004, lk 1.
      
         (4)  EÜT L 357, 31.12.2002, lk 72.
      
         (5)  ELT L 255, 26.9.2009, lk 167.
      
         (6)  Vastuvõetud tekstid, P7_TA(2010)0139. Vt käesoleva Euroopa Liidu Teataja lk 241.